15/09/2010 | Administración LocalMunicipal
As Pontes de García Rodríguez
Secretaría
Aprobación definitiva da modificación do cadro de persoal funcionario e do anexo de persoal, consistente na creación de dúas prazas de policía pertencentes ao Corpo da Policía Local

Aprobación definitiva da modificación do cadro de persoal funcionario e do anexo de persoal, consistente na creación de dúas prazas de policía pertencentes ao Corpo da Policía Local O Pleno da Corporación municipal, en sesión extraordinaria urxente que tivo lugar o 16 de xullo de 2010, aprobou inicialmente a modificación do cadro de persoal funcionario do Concello, consistente na creación de dúas prazas de policía, pertencentes ao Corpo da Policía Local. O citado acordo foi sometido a información pública durante quince días, mediante a publicación do correspondente anuncio no Boletín Oficial da Provincia (BOP) nº 145, do 02/08/2010. Tamén se publicou no taboleiro de anuncios da Casa do Concello. Durante o período de información pública non se presentaron reclamacións, polo que o alcalde, a través do Decreto 1581/2010, do 7 de setembro, declarou definitivamente aprobada a citada modificación e dispuxo que se publicase o citado acordo no BOP. Consonte o disposto nos artigos 169.3 e concordantes do Texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TR-LRFL), en relación co establecido no artigo 126.3 e 127 do Texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril (TRRL), publícase no BOP o cadro de persoal incorporando a referida modificación: (1) Sen prexuizo do seu desempeño por funcionario do grupo A, subgrupo A2. O actual titular pertence ao Grupo/Subgrupo A2 (2) Un dos funcionarios da escala administración xeral, subescala administrativa, ten consolidado o nivel 25. (3) Praza ocupada por funcionario adscrito ao servizo de subministración de augas (4) Prazas sometidas a consolidación de emprego temporal (4a) Persoal que percibe incentivos como conserxe de centros educativos. (5) 4 prazas de peón e 7 de oficial 1º sometidas a proceso de consolidación (6) Unha limpadora en suspensión de contrato por incapacidad permanente absoluta. ( Dous anos desde 15.01.08 Art.48.2 Estatuto dos Traballadores) (7) 2 limpadoras sometidas a proceso de consolidación con incentivos como conserxe de centros educativos.14 limpadoras sometidas a proceso de consolidación. (8) Unha limpadora sometida a proceso de consolidación. (9) Persoal sometido a proceso de consolidación. (10) 9 auxiliares SAD, 1 Psicólogo e 1 traballador social CIM sometidas a proceso de consolidación. (11) Sometido a proceso de consolidación (12) Sometidas a proceso de consolidación (13) Tres postos sometidos a proceso de consolidación, un deles como Conserxe Conservatorio (14) Sometida a proceso de consolidación (15) Sometidas a proceso de consolidación (16) Axente de publicidade e un posto de Redactor-locutor-cámara, sometidas a proceso de consolidación (17) Sometido a proceso de consolidación O que se publica para xeral coñecemento, sinalando que, de conformidade co establecido no artigo 171 do TR-LRFL contra o acordo de aprobación definitiva poderá interpoñerse directamente recurso contencioso-administrativo perante a Sala correspondente do Tribunal Superior de Xustiza de Galicia, no prazo de dous meses contados a partir do seguinte ao da publicación deste anuncio. Tamén se poderá interpor calquera outro recurso que os interesados coiden pertinente ou conveniente. As Pontes de García Rodríguez, 8 de setembro de 2010 O alcalde Valentín González Formoso